text: Jeg myrdede dem begge 
  18 august 2011 kl. 08.14
  En 33-årig mand erkender ved Retten i Sønderborg at have begået dobbeltdrabet i Møgeltønder 18. september 2010
  Straffesagen mod de to mænd, der er tiltalt for drabene på den 68-årige Elke Ibsen Mamsen og hendes 42-årige søn Hans Mamsen i Møgeltønder den 18. september 2010, er begyndt ved Retten i Sønderborg.
  Og få minutter inde i retsmødet erkendte en af de tiltalte - en 33-årig mand - at han stod bag begge drab.
  
  En 26-årig medtiltalt benægter fortsat alt.
  Elke Ibsen Mamsen blev ifølge anklageskriftet dræbt med adskillelige knivstik i brystet, mens sønnen Hans Mamsen døde af adskillige knivstik i ryggen.
  Ifølge anklageskriftet førte den 33-årige kniven, mens den 26-årige så passivt til og senere bortskaffede kniven.
  